Nicklas Helenius rykker fra AaB til 2. Bundesliga-klubben Paderborn på en lejeaftale, der gælder til sommer.

Nicklas Helenius har været utilfreds med spilletiden i AaB, og nu skifter angriberen så i stedet til tyske Paderborn fra bunden af 2. Bundesligaen på en lejeaftale, der gælder til sommer.

- Vi ser stadig et topscorerpotentiale i Nicklas Helenius, men qua den nærmest historisk hårde konkurrence vi i øjeblikket har på de offensive pladser, så har vi sammen vurderet, at en udlejning af Nicklas ville være optimalt lige nu.

- Forhåbentlig kan Nicklas genfinde sit niveau i Tyskland, og vi ser frem til, at han vender styrket tilbage til AaB i næste sæson, siger sportsdirektør Allan Gaarde til AaB's hjemmeside.

Helenius skal i Paderborn arbejde under den tidligere tyske stjernespiller Stefan Effenberg.

Tegn et sæsonkortabonnement og se alle AaB?s hjemmekampe her